b'\n_START_ARTICLE_\nSrednja \xc5\xa1kola Bedekov\xc4\x8dina\n_START_SECTION_\nSrednja \xc5\xa1kola danas\n_START_PARAGRAPH_\nSrednja \xc5\xa1kola Bedekov\xc4\x8dina ima dvije pedago\xc5\xa1ke jedinice Nastavnu djelatnost i U\xc4\x8deni\xc4\x8dki dom. Nastavna djelatnost dijeli se na Graditeljsko u\xc4\x8dili\xc5\xa1te koje se oslanja na same po\xc4\x8detke rada \xc5\xa1kole, Medicinsko u\xc4\x8dili\xc5\xa1te osnovano je 1992. godine, i Poljoprivredno u\xc4\x8dili\xc5\xa1te osnovano 1995. godine._NEWLINE_\xc5\xa0kola  obrazuje kadrove za  zanimanja u \xc4\x8detverogodi\xc5\xa1njem trajanju: gra\xc4\x91evinski tehni\xc4\x8dar, arhitektonski tehni\xc4\x8dar, medicinska sestra/ medicinski tehni\xc4\x8dar, fizioterapeutski tehni\xc4\x8dar, agrotehni\xc4\x8dar._NEWLINE_U trogodi\xc5\xa1njem trajanju to su: zidar, tesar, kerami\xc4\x8dar \xe2\x80\x93 oblaga\xc4\x8d, proizvo\xc4\x91a\xc4\x8d keramike, soboslikar \xe2\x80\x93 li\xc4\x8dilac, pismoslikar, klesar, monter suhe gradnje, rukovatelj samohodnim gra\xc4\x91evinskim strojevima, mehani\xc4\x8dar gra\xc4\x91evinskih i rudarskih strojeva, instalater grijanja i klimatizacije, plinoinstalater._NEWLINE_U obrazovanju odraslih: vr\xc5\xa1i prekvalifikacije za gra\xc4\x91evinska zanimanja, te osposobljavanje za jednostavna gra\xc4\x91evinska zanimanja i jednostavna poljoprivredna zanimanja._NEWLINE_Ukupan broj u\xc4\x8denika u redovnom obrazovanju je oko 800  raspore\xc4\x91enih u 30 razrednih odjela. Od ukupnog broja u\xc4\x8denika oko 450 u\xc4\x8denika se obrazuje u programima graditeljstva, oko 250 u\xc4\x8denika u programima zdravstva i 100 u\xc4\x8denika u programima poljoprivrede. U u\xc4\x8deni\xc4\x8dkom domu smje\xc5\xa1teno je 185 u\xc4\x8denika raspore\xc4\x91enih u 8 odgojnih grupa._NEWLINE_Srednja \xc5\xa1kola Bedekov\xc4\x8dina ima zaposleno oko 115 radnika, najve\xc4\x87im dijelom s punim radnim vremenom i ne\xc5\xa1to manje s nepunim radnim vremenom. Ovom broju zaposlenika treba pribrojiti 20 vanjskih suradnika nastavnika. Nastavni\xc4\x8dko vije\xc4\x87e broji oko 65 nastavnika, a Odgajateljsko vije\xc4\x87e broji 10 odgajatelja._NEWLINE_Srednja \xc5\xa1kola Bedekov\xc4\x8dina radi u Bedekov\xc4\x8dini na \xc4\x8detiri lokacije, a gospodari s cca 10.000  m\xc2\xb2 neto zatvorenog \xc5\xa1kolskog prostora od \xc4\x8dega na u\xc4\x8deni\xc4\x8dki dom otpada cca 2.000 m\xc2\xb2. U zakupu ima \xc5\xa1kolsku zgradu Odgojnog zavoda. Godine 2006. godine otvorena  je  \xc5\xa1kolsko mjesna \xc5\xa1portska dvorana._NEWLINE_Srednja \xc5\xa1kola Bedekov\xc4\x8dina ima opremljene \xc5\xa1kolske radionice, te  stru\xc4\x8dne u\xc4\x8ditelje prakti\xc4\x8dne nastave za sva zanimanja. Posebno se isti\xc4\x8de gra\xc4\x91evinska mehanizacija \xc5\xa1kole za obrazovanje rukovatelja samohodnih gra\xc4\x91evinskih strojeva i obrazovanje mehani\xc4\x8dara gra\xc4\x91evinskih i rudarskih strojeva, zidarska, tesarska, instalaterska, kerami\xc4\x8darska, soboslikarsko-pismoslikarska, te klesarska radionica. Za zdravstvena zanimanja ima potrebne kabinete, a za obrazovanje poljoprivrednika \xc5\xa1kola ima poljoprivredno gospodarstvo. \xc5\xa0kola u svom sastavu ima akreditirani Laboratorij za ispitivanje gra\xc4\x91evinskih materijala i akreditirano Certifikacijsko tijelo. Navedeni laboratorij koristi \xc5\xa1koli za obrazovanje gra\xc4\x91evinskih i arhitektonskih tehni\xc4\x8dara, kao i za pru\xc5\xbeanje usluga ispitivanja gra\xc4\x91evinskih materijala i proizvoda gra\xc4\x91evinskim tvrtkama.\n_START_SECTION_\nDodjeljena godi\xc5\xa1nja priznanja\n_START_PARAGRAPH_\nPrigodom pedesete obljetnice rada \xc5\xa1kole utemeljeno  je dodjeljivanje godi\xc5\xa1njeg priznanja \xc5\xa1kole za izuzetni doprinos radu i promociji \xc5\xa1kole i \xc5\xa1kolstva i to zaposlenicima, u\xc4\x8denicima, vanjskim suradnicima i pravnim osobama:_NEWLINE_2013. - Tajana Sedak Ben\xc4\x8di\xc4\x87,prof.biol., - Biljana Sovec,gra\xc4\x91.teh., - Iva Mrazovi\xc4\x87,u\xc4\x8d., - Niskogradnja Hren d.o.o. Donja Stubica_NEWLINE_2012. - Ru\xc5\xbeica Blazini\xc4\x87,dipl.ing.kem.teh., - Mirjana Hudi Vlahek,dipl.ing.agr., - Daniel Borov\xc4\x8dak, ing.gra\xc4\x91., - Marela Hrka\xc4\x8d,u\xc4\x8d., - Zagorka d.o.o. Bedekov\xc4\x8dina_NEWLINE_2011. - Marica Ka\xc5\xa1\xc4\x87elan,prof.pedagog., - Alojzije Tkalec,ing.gra\xc4\x91., - Ivan Moha\xc4\x8d,str.u\xc4\x8dit., - prof.dr.sc. Josip Boro\xc5\xa1i\xc4\x87 , - ZARA d.o.o, Krapina_NEWLINE_2010. - Sanja Marku\xc5\xa1,dipl.ing.arh., - Stjepan Horvati\xc4\x87,dipl.ing.gra\xc4\x91., - Antonija Videk, - Branko \xc5\xbdnidari\xc4\x87,bacc.fit., - Vodoprivreda Zagorje d.o.o., Kupljenovo_NEWLINE_2009. - Katarina \xc5\xa0tambak,dipl.arheol., - Mirko Supina,ing., - Dijana Sabolek,u\xc4\x8d., - Branko Horvatin\xc4\x8di\xc4\x87, OPG, - Obrtni\xc4\x8dka komora Krapinsko-zagorske \xc5\xbeupanije , Krapina_NEWLINE_2008. - Natalija Horvati\xc4\x87,dipl.ing.biol., - Zlatko Radman,prof.fiz., - Ljubica Kebet, - Damir Brle\xc4\x8di\xc4\x87,u\xc4\x8d., - Dragica Mraz,bacc.fit._NEWLINE_2007. - \xc5\xa0tefica Sukre\xc5\xa1ki,VMS, - Stjepan Sinkovi\xc4\x87,str.u\xc4\x8dit., - Katica Paveti\xc4\x87, - Dijana Lon\xc4\x8darek,u\xc4\x8d., - Op\xc4\x87a bolnica Zabok  , Zabok, Bra\xc4\x8dak_NEWLINE_2006. - Marija Marde\xc5\xa1i\xc4\x87,prof.matem., - Nada \xc4\x8cajko,dipl.ing.gra\xc4\x91., - Petar Videk,prof.pov., - Ivan Novosel,u\xc4\x8d., - Mario Bari\xc4\x87,u\xc4\x8d.\n_START_SECTION_\nPovijest \xc5\xa1kole do 1990.\n_START_PARAGRAPH_\n1955. Srednja \xc5\xa1kola u Bedekov\xc4\x8dini osnovana je 31. svibnja 1955. godine pod nazivom Industrijska \xc5\xa1kola opekarsko-kerami\xc4\x8dke struke. U\xc4\x8deni\xc4\x8dki dom osnovan je istovremeno kao i \xc5\xa1kola. Nastava u toj \xc5\xa1koli zapo\xc4\x8dela je 3. listopada 1955. godine. _NEWLINE_1960. 14. srpnja 1960. godine osniva se Srednja tehni\xc4\x8dka \xc5\xa1kola u Bedekov\xc4\x8dini s odjelom kemijskih tehni\xc4\x8dara i tehni\xc4\x8dara u industriji gra\xc4\x91evnih materijala. _NEWLINE_1961. Industrijska \xc5\xa1kola opekarsko-kerami\xc4\x8dke struke i Srednja tehni\xc4\x8dka \xc5\xa1kola formiraju 25. travnja iste godine Centar za obrazovanje kadrova u industriji gra\xc4\x91evinskog materijala Bedekov\xc4\x8dina. _NEWLINE_1961. 9. lipnja  Centar osniva Vi\xc5\xa1u tehni\xc4\x8dku \xc5\xa1kolu za graditeljstvo i gra\xc4\x91evne materijale. Prvi honorarni profesor \xc5\xa1kole bio je  prof.dr. Ljudevit Bari\xc4\x87, a dekan prof.mr. Milo\xc5\xa1 Dela\xc4\x8d. Za potrebe Vi\xc5\xa1e \xc5\xa1kole osnovan je Zavod za keramiku u koordinaciji s Institutom za gra\xc4\x91evinarstvo Hrvatske, Zavodom za ispitivanje gra\xc4\x91evnih materijala, Gra\xc4\x91evinskog fakulteta u Zagrebu, Zavodom za fizikalnu kemiju, Kemijsko tehnolo\xc5\xa1kog fakulteta u Zagrebu. Unutar zavoda djeluje Laboratorij za ispitivanje sirovina i materijala koji je 1969. registriran za ispitivanje i atestiranje opekarsko-kerami\xc4\x8dkih proizvoda i betona._NEWLINE_1963. Osniva se Zavod za projektiranje - Projektni biro. Prvi voditelj Branko Vadlja, dipl.ing.gra\xc4\x91. Prfesori \xc5\xa1kole dijelom radnog vremena rade rade na projektiranju. Zna\xc4\x8dajniji projekti: \xc5\xa0kola Odgojnog zavoda u Bedekov\xc4\x8dini; Osnovne \xc5\xa1kole u Za\xc4\x8dretju, Velikom Trgovi\xc5\xa1\xc4\x87u, Brestovcu Orehovi\xc4\x8dkom; Matemati\xc4\x8dka gimnazija u Zagrebu; Ciglana Vinipotok - Zlatar i dr. Istovremeno je osnovan i Zavod za ekonomiku gra\xc4\x91enja, a njegovi zna\xc4\x8dajniji radovi su: Studija izgradnje Matemati\xc4\x8dke gimnazije u Zagrebu; Studija modernizacije Cosmochemije u Oto\xc4\x8dcu i dr. _NEWLINE_1964. Srednja tehni\xc4\x8dka \xc5\xa1kola upisuje prvu generaciju gra\xc4\x91evinskih tehni\xc4\x8dara odjela visokogradnje i niskogradnje._NEWLINE_1965, Centar osniva  \xc5\xa0kolu za kvalificirane radnike i po\xc4\x8dinje sa \xc5\xa1kolovanjem KV i VKV radnika zidara, tesara, armira\xc4\x8da,  krovopokriva\xc4\x8da, kerami\xc4\x8dara, opekara, plinoinstalatera, vodoinstalatera, montera centralnog grijanja, rukovatelja gra\xc4\x91evinskom strojevima i gra\xc4\x91evinske poslovo\xc4\x91e._NEWLINE_1969. Osniva se Zavod za radnu rehabilitaciju i prekvalifikaciju. Zavod je radio ocjenu radne sposonosti za potrebe invalidske komisije, te poslove radne rehabilitacije, prekvalifikacije, stru\xc4\x8dnog osposobljavanja i usavr\xc5\xa1avanja prete\xc5\xbeito za gra\xc4\x91evinske radne organizacije Hidroelektra, Viadukt, Juvent..._NEWLINE_1970. Srednja tehni\xc4\x8dka \xc5\xa1kola upisuje prvu generaciju strojarskih tehni\xc4\x8dara. _NEWLINE_1970. Osniva se Zavod za zavarivanje i metalne konstrukcije. Zavod se bavio poslovima obrazovanja i atestiranja zavariva\xc4\x8da, kontrole zavarenih spojeva i nadzorom i mota\xc5\xbeom posuda pod tlakom i metalnih konstrukcija. _NEWLINE_1974. Reorganizira se Centar po na\xc4\x8delima udru\xc5\xbeenog rada, i formira se Organizacija udru\xc5\xbeenog rada Centar za gra\xc4\x91evnu industriju i ga\xc4\x91evinarstvo Bedekov\xc4\x8dina s \xc4\x8detiri osnovne organizacije udru\xc5\xbeenog rada._NEWLINE_1974. U skladu s reformom  ministra obrazovanja Stipe \xc5\xa0uvara prestaje \xc5\xa1kolovanje tehni\xc4\x8dara, uvode se dvije godine pripremnog stupnja srednjo\xc5\xa1kolskog obrazovanja, odnosno produ\xc5\xbeuje se op\xc4\x87e  obrazovanje s osam na deset godina i uvodi se nakon toga strukovno obrazovanje u trajanju jedne, dvije ili tri godine._NEWLINE_1977. Tijekom 1977. godine sve \xc5\xa1kole Centra ulaze u sastav Gra\xc4\x91evinskog obrazovnog centra Zvonko Brki\xc4\x87 Zagreb, osim Vi\xc5\xa1e tehni\xc4\x8dke \xc5\xa1kole Bedekov\xc4\x8dina \xe2\x80\x93 Zagreb koja ulazi u sastav Gra\xc4\x91evinskog instituta odnosno Gra\xc4\x91evinskog fakulteta u Zagrebu. U Bedekov\xc4\x8dini ostaje Osnovna ogrganizacija udru\xc5\xbeenog rada u \xc4\x8dijem je sastavu ostao Dom u\xc4\x8denika. \xc5\xa0kola mo\xc5\xbee provoditi pripremni stupanj srednjo\xc5\xa1kolskog obrazovanja u trajanju dvije godine i zavr\xc5\xa1ni stupanj  strukovnog obrazovanja za gra\xc4\x91evinsku mehanizaciju, industriju gra\xc4\x91evnih materijala, osnovna zanimanja u graditeljstvu (zidar, tesar, armira\xc4\x8d) i gra\xc4\x91evinskim instalacijama (monter plinskih instalacija)._NEWLINE_1980. Sekretar (ministar) za kulturu i obrazovanje dr.Stipe \xc5\xa0uvar i sekretar (ministar) za graditeljstvo dr.Danijel Re\xc5\xbeek pohodili \xc5\xa1kolu prigodom otvorenja Poligona mehanizacije sagra\xc4\x91en po na\xc4\x8delima usmjerenog obrazovanja uz nazo\xc4\x8dnost direktora Gra\xc4\x91evinskog instituta dr. Veselina Simovi\xc4\x87a i tajnika Samoupravne interesne zajednice u djelatnostima gra\xc4\x91evinarstva prof. Tomislava Bo\xc5\xa1kovi\xc4\x87a._NEWLINE_1982. Revidira se obrazovna reforma i ponovno uvodi zanimanje gra\xc4\x91evinski tehni\xc4\x8dar na zahtjev gra\xc4\x91evinskih radnih organizacija. Odobrenje za izvo\xc4\x91enje ovog programa \xc5\xa1kola dobiva 1983. godine i upisuje prvu generaciju gra\xc4\x91evinskih tehni\xc4\x8dara i tehni\xc4\x8dara za gra\xc4\x91evne materijale, koja zavr\xc5\xa1ava obrazovanje 1985. godine._NEWLINE_1986. \xc5\xa0kola dobiva odobrenje za upis u\xc4\x8denika u zanimanje obu\xc4\x87arski tehni\xc4\x8dar._NEWLINE_1988. Otvoren novi u\xc4\x8deni\xc4\x8dki dom \xc5\xa1kole uz nazo\xc4\x8dnost tajnika Samoupravne interesne zajednice u djelatnostima gra\xc4\x91evinarstva prof. Tomislava Bo\xc5\xa1kovi\xc4\x87a._NEWLINE_1989. \xc5\xa0kola dobiva odobrenje za upis u\xc4\x8denika u zanimanje prirodoslovno matemati\xc4\x8dki tehni\xc4\x8dar smjer - fizika. \xc5\xa0kolovana je samo jedna generacija u\xc4\x8denika._NEWLINE_1990. Dolazi do daljnje revizije obrazovne reforme uvo\xc4\x91enjem gimnazijskih obrazovnih programa. \xc5\xa0kola umjesto prirodoslovno matemati\xc4\x8dkih tehni\xc4\x8dara upisuje u\xc4\x8denike u prirodoslovnu matemati\xc4\x8dku gimnaziju. \xc5\xa0kolovane su dvije generacije u\xc4\x8denika.\n_START_SECTION_\nPovijest \xc5\xa1kole nakon 1990.\n_START_PARAGRAPH_\n1991.  Gra\xc4\x91evinski obrazovni centar Zvnko Brki\xc4\x87 transformira se u samostalne \xc5\xa1kole tako da \xc5\xa1kola u Bedekov\xc4\x8dini  postaje samostalna ustanova pod nazivom Srednja \xc5\xa1kola Bedekov\xc4\x8dina. \xc5\xa0kola nastavlja s obrazovanjem u svim zate\xc4\x87enim programima. Po\xc4\x8detkom domovinskog rata Srednja \xc5\xa1kola Novska izmje\xc5\xa1tena je u Hrvatsko zagorje gdje se organizira nastava i u prostorima Srednje \xc5\xa1kole Bedekov\xc4\x8dina, a u\xc4\x8denici su smje\xc5\xa1teni dijelom u U\xc4\x8deni\xc4\x8dkom domu. Profesori iz Novske predaju u\xc4\x8denicima Srednje \xc5\xa1kole Bedekov\xc4\x8dina i obratno._NEWLINE_1992. Unutar srednih \xc5\xa1kola Op\xc4\x87ine Zabok dolazi do preraspodijele programa osnivanjem triju \xc5\xa1kola u Zaboku: Srednje \xc5\xa1kole Zabok, Tekstilne \xc5\xa1kole Zabok i Gimnazije Zabok. Gimnazija Zabok preuzima program prirodoslovno-matemati\xc4\x8dke gimnazije iz Bedekov\xc4\x8dine, a u Srednjoj \xc5\xa1koli Bedekov\xc4\x8dina se upisuje prva generacija medicinskih sestara - medicinskih tehni\xc4\x8dara, kao za\xc4\x8detak Medicinskog u\xc4\x8dili\xc5\xa1ta, Srednje \xc5\xa1kole Bedekov\xc4\x8dina. Zakonom o srednjem \xc5\xa1kolstvu (NN 19/1992) napu\xc5\xa1ta se strukovno usmjereno obrazovanje._NEWLINE_1993. 9. srpnja u Srednjoj \xc5\xa1koli Bedekov\xc4\x8dina osnovana je Zajednica srednijh graditeljskih \xc5\xa1kola Republike Hrvatske sa ciljem promicanja graditeljskog \xc5\xa1kolstva. Prvi je predsjednik Miron Nevisti\xc4\x87, dipl.ing.gra\xc4\x91. ravnatelj Graditeljske tehni\xc4\x8dke \xc5\xa1kole Zagreb i dopredsjednik Stjepan Horvati\xc4\x87, dipl.ing.gra\xc4\x91. ravnatelj Srednje \xc5\xa1kole Bedekov\xc4\x8dina._NEWLINE_1995. Proslavljena 40.ta obljetnica rada \xc5\xa1kole, kojom prigodom je izdana monografija: Srednja \xc5\xa1kola Bedekov\xc4\x8dina 55-95, autori: Nada Be\xc5\xa1eni\xc4\x87, prof. i Josip Ban, prof._NEWLINE_1995. Ministarstvo prosvjete i \xc5\xa1porta,  ministrica Ljilja Voki\xc4\x87 definitivno umjesto predmeta Etika i kultura u \xc5\xa1kole se uvodi  Vjeronauk ili Etiku kao izborni predmet za sve u\xc4\x8denike po slobodnom izboru. Josip Komor\xc4\x8dec \xc5\xbeupnik, \xc5\xbdupe Svete Barbare djevice i mu\xc4\x8denice postaje te godine prvi stalno zaposleni vjerou\xc4\x8ditelj, dok je prije radio kao vanjski suradnik (vjeronauk je tada bio izborni- fakultativni dobrovoljni predmet bez alternative). Napu\xc5\xa1ta se desetogodi\xc5\xa1nje op\xc4\x87e obrazovanje (Odlukom o izmjenama i dopunama zajedni\xc4\x8dkog i izbornog dijela nastavnog plana i programa za stjecanje stru\xc4\x8dne spreme 1996.) (pod izgovorom \xc5\xa1tednje) i uvodi posebne trogodi\xc5\xa1nje stru\xc4\x8dne programe i posebne \xc4\x8detverogodi\xc5\xa1nje stru\xc4\x8dne tehni\xc4\x8dke programe i zadr\xc5\xbeavaju se gimnazijski programi. Istovremeno Obrtni\xc4\x8dka komora i Ministarstvo gospodarstva uvode dvojni sustav obrazovanja za trogodi\xc5\xa1nje programe tzv vezane obrte s jo\xc5\xa1 manjim dijelom op\xc4\x87eobrazovnih sadr\xc5\xbeaja i ve\xc4\x87im obimom prakti\xc4\x8dne nastave (pomo\xc4\x87ni\xc4\x8dka zvanja i majstorska zvanja - kalfa i me\xc5\xa1tar - u\xc4\x8denik i u\xc4\x8ditelj) \xc5\xa1to zna\xc4\x87i povratak u 40.te do 60.te godine. U tom dijelu zanimanja uspostavljeni su jedinstveni programi uz pobolj\xc5\xa1anje dvojnih programa i pogor\xc5\xa1anje trogodi\xc5\xa1njih \xc5\xa1kolskih programa.  Na taj na\xc4\x8din do\xc5\xa1lo je do obrazovnog kaosa (umjesto u\xc5\xa1teda). Posljedice su gubljenje obrazovne vertikale za u\xc4\x8denike koji upisuju trogodi\xc5\xa1nje programe, te nemogu\xc4\x87nost polaganja dr\xc5\xbeavne mature koja se provodi od 2010. godine. Srednja \xc5\xa1kola Bedekov\xc4\x8dina obrazuje u\xc4\x8denike po \xc5\xa1kolskim programima i uvodi jedinstveni model obrazovanja uz suradnju s Obrtni\xc4\x8dkom komorom, poku\xc5\xa1avaju\xc4\x87i osigurati institucionalnu uspostavu obrazovne vertikale za graditeljstvo uz Udrugu poslodavaca u graditeljstvu i Obrtni\xc4\x8dku komoru ceh graditelja (trogodi\xc5\xa1nji graditeljski programi + dvije godine op\xc4\x87ih i tehni\xc4\x8dkih sadr\xc5\xbeaja za vo\xc4\x91enje gradnje).  _NEWLINE_1995. Na zahtjev Krapinsko-zagorske \xc5\xbeupanije i \xc5\xbdupana dr. Franje Kajfe\xc5\xbea, \xc5\xa1kola dobiva odobrenje za upis poljoprivrednih tehni\xc4\x8dara op\xc4\x87eg smjera i upisuje prvu generaciju u\xc4\x8denika, kao za\xc4\x8detak Poljoprivrednog u\xc4\x8dili\xc5\xa1ta, Srednje \xc5\xa1kole Bedekov\xc4\x8dina. Prvi nastavni sat odr\xc5\xbeao \xc5\xbdupan._NEWLINE_1996. Prigodom 40.te obljstnice rada \xc5\xa1kole, zaposlenici \xc5\xa1kole su hodo\xc4\x8dastili u Rim i Vatikan te i je na generalnoj audijenciji 10. sije\xc4\x8dnja pozdravio i blagoslovio Sveti Otac Ivan Pavao II._NEWLINE_1996. Srednja \xc5\xa1kola Bedekov\xc4\x8dina prezima u\xc4\x8denike fizioterapeutske tehni\xc4\x8dare koje je prethodne godine u Krapinskim Toplicama upisala \xc5\xa0kola za zdravstvene tehni\xc4\x8dare Zagreb i dobiva upis prvih razreda fizioterapeutskih tehni\xc4\x8dara i medicinskih sestara - medicinskih tehni\xc4\x8dara i zaokru\xc5\xbeuje Medicinsko u\xc4\x8dili\xc5\xa1te._NEWLINE_1998. Odr\xc5\xbeano III. dr\xc5\xbeavno natjecanje u\xc4\x8denika graditeljskoh \xc5\xa1kola Republike Hrvatske pod motom Gradimo zajedno na\xc5\xa1u Hrvatsku uz nzo\xc4\x8dnost ministra nadle\xc5\xbenog za obrazovanje mr. Bo\xc5\xbeidara Pugelnika i \xc5\xbeupana Krapinsko zagorske \xc5\xbeupanije \xc5\xbdelimira Hitreca, dipl.ing.gra\xc4\x91._NEWLINE_1998. Banjalu\xc4\x8dki biskup Franjo Komarica posjetio \xc5\xbdupu Bedekov\xc4\x8dina i Srednju \xc5\xa1kolu Bedekov\xc4\x8dina i primio na poklon korpuse za raspela. Doma\xc4\x8dini su mu bili \xc5\xbeupnik Josip Komor\xc4\x8dec,  voditeljica u\xc4\x8deni\xc4\x8dkog doma Ljiljana Ban Dominko i pedagoginja \xc5\xa1kole Marica Ka\xc5\xa1\xc4\x87elan._NEWLINE_2001. Pomo\xc4\x87ni biskup Zagrba\xc4\x8dke nadbiskupije Vlado Ko\xc5\xa1i\xc4\x87 pohodio je Srednju \xc5\xa1kolu Bedekov\xc4\x8dina u pratnji \xc5\xbeupnika Josipa Komor\xc4\x8deca. Biskup je ragovarao o problemima i uspjesima \xc5\xa1kole s ravnateljem Stjepanom Horvati\xc4\x87em, zamjenicom ravnatelja Tajanom Sedak Ben\xc4\x8di\xc4\x87, pedagoginjom Maricom Ka\xc5\xa1\xc4\x87elan i tajnikom Gojkom Mandi\xc4\x87em._NEWLINE_2001. \xc5\xa0kola je doma\xc4\x87in i organizator VI. dr\xc5\xbeavnog natjecanja medicinskih sestara - medicinskih tehni\xc4\x8dara._NEWLINE_2002. \xc5\xa0kola je doma\xc4\x87in i organizator dr\xc5\xbeavnog natjecanja fizioterapeutskih tehni\xc4\x8dara/ka._NEWLINE_2002. Proslavljena 160.ta godi\xc5\xa1njica \xc5\xa1kolstva u Bedekov\xc4\x8dini, kojom je prilikom pedagoginja \xc5\xa1kole Marica Ka\xc5\xa1\xc4\x87elan dobila Priznanje Op\xc4\x87ine Bedekov\xc4\x8dina za doprinos razvoju \xc5\xa1kolstva u Bedekov\xc4\x8dini._NEWLINE_2003. Laboratorij Zavoda za graditeljstvo i gra\xc4\x91evne materijale, Srednje \xc5\xa1kole Bedekov\xc4\x8dina dobio je prvu Ovlasnicu DZNM (akreditaciju) za ispitivanje fizikalno-mehani\xc4\x8dkih svojstava gra\xc4\x91evnih proizvoda prema zahtjevima HRN EN 17025. Zaposlenici su Ru\xc5\xbeica Blazini\xc4\x87, dipl.ing.kem.teh.- voditeljica, Nikola Bujak,dipl.ing.gra\xc4\x91., Alojzije Tkalec,ing. i Mladen Gori\xc4\x8dki,teh._NEWLINE_2005. Proslavljena 50.ta godi\xc5\xa1njica rada \xc5\xa1kole uz nazo\xc4\x8dnost dr\xc5\xbeavnog tajnika ministarstva nadle\xc5\xbenog za obrazovanje \xc5\xbdelimira Janji\xc4\x87a,prof. Tom prigodom je ispred \xc5\xa1kole otkrivena skulptura u kamenu  U\xc4\x8denici rad akademskog kipara Kre\xc5\xa1imira Roda, otkrivena spomen plo\xc4\x8da u predvorju autora prof. Roberta Kuhara i predstavljena Kronika u slikama, Srednja \xc5\xa1kola Bedekov\xc4\x8dina 1955.-2005., autora Petra Videka, prof._NEWLINE_2006. Sve\xc4\x87ano otvorena \xc5\xa1portska dvorana \xc5\xa1kole uz nazo\xc4\x8dnost ministra nadle\xc5\xbenog za obrazovanje prof.dr.Dragana Primorca, dr\xc5\xbeavnog tajnika \xc5\xbdelimira Janji\xc4\x87a,prof., \xc5\xbeupanice Krapinsko-zagorske \xc5\xbeupanije Vlaste Hubicki,dr.vet., Na\xc4\x8delnika Op\xc4\x8dine Bedekov\xc4\x8dina Rajka Vidi\xc4\x8dka. Dvoranu blagoslovili \xc5\xbeupnici Josip Komor\xc4\x8dec i Ivica \xc5\xa0estak. Ispred dvorane postavljena skulptura  Zanjihana autor pok.  akademski kipar Vjekoslav Ruklja\xc4\x8d. _NEWLINE_2008. Odr\xc5\xbeano XIII. dr\xc5\xbeavno natjecanje u\xc4\x8denika graditeljskoh \xc5\xa1kola Republike Hrvatske pod motom Gradimo zajedno na\xc5\xa1u Hrvatsku uz nzo\xc4\x8dnost \xc5\xbeupanice Krapinsko-zagorske \xc5\xbeupanije Sonje Borov\xc4\x8dak, i direktora Hrvatske udruge poslodavaca u graditeljstvu Zdenka Karaka\xc5\xa1a,dipl.ing.gra\xc4\x91._NEWLINE_2009. Zagreba\xc4\x8dki nadbiskup kardinal Josip Bozani\xc4\x87 susreo se 28. travnja u Krapini s ravnateljima odgojno-obrazovnih ustanova Krapinsko-zagorske \xc5\xbeupanije koje se nalaze na podru\xc4\x8dju Zagreba\xc4\x8dke nadbiskupije.  O specifi\xc4\x8dnostima srednjo\xc5\xa1kolskog posebno strukovnog obrazovanja govorio je ravnatelj Srednje \xc5\xa1kole Bedekov\xc4\x8dina Stjepan Horvati\xc4\x87. Ravnatelj Horvati\xc4\x87 istaknuo je kako je uz obrazovanje i odgoj va\xc5\xbena sastavnica ulaska mladih u dru\xc5\xa1tvo. _NEWLINE_2009. Certifikacijsko tijelo Zavoda za graditeljstvo i gra\xc4\x91evne materijale, Srednje \xc5\xa1kole Bedekov\xc4\x8dina dobilo je prvu Akreditaciju HAA za certfikaciju gra\xc4\x91evnih proizvoda prema zahtjevima HRN EN 45011. Ocjenitelj Nikola Bujak, dipl.ing.gra\xc4\x91. Potvrditelj Stjepan Horvati\xc4\x87, dipl.ing.gra\xc4\x91.'